CELEX: 62019TN0709
Language: el
Date: 2019-10-21 00:00:00
Title: Υπόθεση T-709/19: Προσφυγή της 21ης Οκτωβρίου 2019 – GW κατά Ελεγκτικού Συνεδρίου

9.12.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 413/63
            
         
      Προσφυγή της 21ης Οκτωβρίου 2019 – GW κατά Ελεγκτικού Συνεδρίου
      (Υπόθεση T-709/19)
      (2019/C 413/76)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: GW (εκπρόσωπος: J.-N. Louis, δικηγόρος)
      
         Καθού: Ευρωπαϊκό Ελεγκτικό Συνέδριο
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση του Ευρωπαϊκού Ελεγκτικού Συνεδρίου της 22ας Μαΐου 2019, με την οποία απορρίφθηκε το αίτημα περί συγκλίσεως της επιτροπής αναπηρίας προκειμένου να διαπιστωθεί η εξέλιξη της καταστάσεως της υγείας της και να καθοριστούν οι όροι των ιατρικών ελέγχων μετά τη διαπίστωση αναπηρίας·
               
            
                  —
               
               
                  να καταδικάσει το Ελεγκτικό Συνέδριο στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει τρεις λόγους.
      
                  1.
               
               
                  Με τον πρώτο λόγο προβάλλεται παράβαση του άρθρου 15 του παραρτήματος VIII του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης, για τον λόγο ότι το άρθρο αυτό προβλέπει απλώς και μόνον τη δυνατότητα, και όχι την υποχρέωση, του θεσμικού οργάνου, να υποβάλλει σε περιοδικό έλεγχο υπάλληλο ο οποίος λαμβάνει επίδομα αναπηρίας, προκειμένου το οικείο θεσμικό όργανο να βεβαιώνεται ότι εξακολουθούν να συντρέχουν οι προϋποθέσεις χορηγήσεως του εν λόγω επιδόματος.
               
            
                  2.
               
               
                  Με τον δεύτερο λόγο προβάλλεται παράβαση του συμπεράσματος αριθ. 273/15, της 25ης Φεβρουαρίου 2016, του σώματος των προϊσταμένων διοικήσεως σχετικά με τον ιατρικό έλεγχο μετά τη διαπίστωση αναπηρίας, καθόσον προβλέπεται ότι ο ιατρός του θεσμικού οργάνου δύναται, κατ’ εξαίρεση, να κάνει δεκτή έκθεση συνταχθείσα από τον θεράποντα ιατρό ή να αναστέλλει τον έλεγχο εάν η φύση της καταστάσεως από την οποία προέκυψε η αναπηρία δεν δικαιολογεί έλεγχο με σκοπό την αξιολόγηση της δυνατότητας εκ νέου αναλήψεως καθηκόντων.
               
            
                  3.
               
               
                  Με τον τρίτο λόγο προβάλλεται παράβαση του καθήκοντος μέριμνας. Συναφώς, η προσφεύγουσα προβάλλει ότι το καθού θεσμικό όργανο είχε την υποχρέωση να λάβει υπόψη τις γνωματεύσεις του θεράποντος ιατρού και του ιατρικού συμβουλίου της 23ης και 24ης Αυγούστου 2017, της γνωματεύσεως του ψυχολόγου της 26ης Σεπτεμβρίου 2019 και της γνωματεύσεως του θεράποντος ιατρού της 11ης Οκτωβρίου 2019.